Tuomo Yli-Huttula

**Tuomo Yli-Huttula** (s. 1963) on suomalainen journalisti, tietokirjailija sekä viestinnän ja vaikuttamisen ammattilainen, joka on työskennellyt vuodesta 2012 syyskuusta alkaen  Finanssiala ry:n (entisen Finanssialan Keskusliiton) viestintä- ja yhteiskuntasuhdejohtajana. Koulutukseltaan Yli-Huttula on yhteiskuntatieteiden maisteri. Valtakunnallisen Maanpuolustuskurssin hän on käynyt vuonna 2009. 

Sanomalehti Itä-Savon päätoimittajana hän oli vuosina 2008-2012. Yli-Huttula työskenteli vuosina 1998-2007 Sanomalehti Kalevan Helsingin toimituksessa politiikan toimittajana ja eduskuntaan akreditoituna toimittajana. Hän seurasi myös työmarkkina-asioita ja EU-politiikkaa. Kalevan palveluksessa hän oli Oulun toimituksessa opiskelujen ohella vuosina 1986, 1987 ja 1988. Toimittajauran Yli-Huttula aloitti Sanomalehti Pohjalaisessa kesällä 1985. Vuosina 1989-90 työskenteli Nykypäivä-lehden toimittajana ja Nuorten Tasavalta -lehden päätoimittajana. Yli-Huttula oli Ruotuväki-lehden varusmiestoimittajana syksystä 1992 kevääseen 1993.

Yli-Huttula työskenteli viestinnällisissä tehtävissä kokoomuksessa 1980-luvun lopussa ja 1990-luvun alkupuolisikolla. Tammikuusta 1990 toukokuuhun 1991 hän oli Kokoomuksen eduskuntaryhmän tiedotussihteerinä. Eduskuntaryhmän puheenjohtajana oli samanaikaisesti kansanedustaja Iiro Viinanen. Esko Ahon hallituksen aikana hän toimi ympäristöministerinä toimineen Sirpa Pietikäisen erityisavustajana. Kokoomuksen tiedotuspäällikkönä hän työskenteli vuosina 1996-1997, kun Sauli Niinistö toimi puolueen puheenjohtajana. 

Journalistiselle uralle siirtymisen jälkeen Yli-Huttula on julkaissut kaksi tietokirjaa, joissa hän on journalistisella otteella käsitellyt kokoomuksen ja laajemminkin politiikan lähivuosien tapahtumia ja käänteitä. Puolivallaton puolue (Otava) on julkaistu vuonna 2006 . Presidentti ja porvarivalta (Otava) on julkaistu vuonna 2018.   

Yli-Huttula toimi Politiikan toimittajat ry:n puheenjohtajana 2006-2007. Nuorsuomalaisen Sanomalehtimiesyhdistyksen puheenjohtajana hän oli vuodet 2007-2012 . 

Ylioppilaiden terveydenhoitosäätiön (YTHS) hallituksen puheenjohtajana Yli-Huttula on toiminut vuodesta 2018 alkaen. Lobbauksen ammattilaisten verkoston Edunvalvontafoorumin puheenjohtajana hän on ollut vuodesta 2017 alkaen. Hän on Edunvalvontafoorumin edustajana  oikeusministeriön asiantuntijaryhmässä, joka laatii Suomeen lobbauksen avoimuuslainsäädäntöä (2020-2021). 

## Lähteet
*Yli-Huttula Itä-Savon päätoimittajaksi https://www.hs.fi/ihmiset/art-2000004525892.html
* Yli-Huttula Finanssialan Keskusliiton viestintäjohtajaksi https://www.ts.fi/uutiset/talous/357818/Tuomo+YliHuttula+siirtyy+FKn+viestintajohtajaksi 
* Tuomo Yli-Huttula Nuorsuomalaisen Sanomalehtimiesyhdistyksen puheenjohtaja https://www.hs.fi/ihmiset/art-2000004470946.html
* Nuorsuomalaisen Sanomalehtimiesyhdistyksen puheenjohtajan kannanotto https://www.ksml.fi/paikalliset/2798036
* Puolivallaton puolue https://www.hs.fi/kotimaa/art-2000004387429.html
* Suomen Kuvalehden arvio https://suomenkuvalehti.fi/jutut/kotimaa/politiikka/presidentti-tilittaa-suhteitaan-poliitikkoihin-pettymys-katkaisi-valit-jyrki-kataiseen/
* Presidentti ja porvarivalta https://www.hs.fi/kulttuuri/art-2000005850271.html
* Niinistö ja tietokirjojen kirjoittajat kohtasivat Turun kirjamessuilla https://www.iltalehti.fi/politiikka/a/6b555be0-2ede-4da7-848a-18cbe77bba72
* Avoimuudesta artikkeli Kalevassa https://www.kaleva.fi/avoimuudella-vahvistetaan-kansan-luottamusta-polii/3708155
* Lobbaksesta mielipidekirjoitus Helsingin Sanomissa https://www.hs.fi/paivanlehti/27072017/art-2000005303848.html

### Viitteet